Α4-0129/96

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο όσον αφορά τη μελλοντική συνδρομή της Ευρωπαϊκής Ένωσης προς τη Δυτική Όχθη και τη Λωρίδα της Γάζας (COM(95)0505 - C4-0488/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τη μελλοντική οικονομική συνδρομή της Ευρωπαϊκής Ένωσης προς τη Δυτική Όχθη και τη Λωρίδα της Γάζας (COM(95)0505 - C4-0488/95)

- έχοντας υπόψη τη σύστασή του της 15ης Δεκεμβρίου 1995 προς το Συμβούλιο σχετικά με την εκλογή Συμβουλίου και Προέδρου της Αυτόνομης Παλαιστινιακής Αρχής, και το ρόλο της Ένωσης ((ΕΕ C 17 της 22.06.95, σελ. 457)),

- έχοντας υπόψη το ψήφισμά του νομοθετικού περιεχομένου της 14ης Δεκεμβρίου 1995 σχετικά με την πρόταση κανονισμού του Συμβουλίου όσον αφορά την παροχή οικονομικής και κοινωνικής βοήθειας στις τρίτες χώρες και τις χώρες της Μεσογείου (πρόγραμμα MEDA) ((ΕΕ C 17 της 22.06.95, σελ. 184)),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων, της Επιτροπής Ανάπτυξης και Συνεργασίας και της Επιτροπής Ελέγχου του Προϋπολογισμού (Α4-0129/96),

Α. εκφράζοντας την ικανοποίησή του για τη συμμετοχή της Ένωσης στην προώθηση της ειρηνευτικής διαδικασίας στη Μέση Ανατολή που επέτρεψε, μεταξύ άλλων, τη διεξαγωγή των πρώτων δημοκρατικών εκλογών της αυτόνομης Παλαιστίνης,

Β. εκφράζοντας την πεποίθησή του ότι οι εκλογές αυτές παρείχαν στο αυτόνομο παλαιστινιακό έδαφος ένα δημοκρατικό νομοθετικό και εκτελεστικό πλαίσιο λήψης αποφάσεων,

Γ. εκφράζοντας την πεποίθησή του ότι η σοβαρή οικονομική κατάσταση και η ένδεια της περιοχής αποτελούν παράγοντες που μπορούν να συμβάλουν στην ενίσχυση του θρησκευτικού φανατισμού που ενδέχεται να οδηγήσει στην τρομοκρατία,

Δ. εκφράζοντας την ελπίδα ότι οι προοπτικές οικονομικής, κοινωνικής και ανθρωπιστικής ανάπτυξης μπορούν να συμβάλουν στην αναχαίτιση των τρομοκρατικών κινημάτων,

Ε. λαμβάνοντας υπόψη ότι η ολοκληρωμένη στρατηγική παροχής βοήθειας που θα συμβάλει στην αισθητή βελτίωση των οικονομικών και κοινωνικών συνθηκών του Παλαιστινιακού λαού συνιστά τον αποτελεσματικότερο τρόπο για να διευρυνθεί η λαϊκή υποστήριξη υπέρ της ειρηνευτικής διαδικασίας και για να περιορισθεί η δράση και η έλξη που ασκούν οι εξτρεμιστικές οργανώσεις οι οποίες αντιτάσσονται στην ειρηνευτική διαδικασία,

ΣΤ. εκτιμώντας ότι η οικονομική συνδρομή είναι απαραίτητο στοιχείο της στρατηγικής υπέρ της διαρκούς ειρήνης στην περιοχή, και ότι η επιτυχία της ειρηνευτικής διαδικασίας μπορεί να διασφαλισθεί μόνο με την οικονομική, κοινωνική, πολιτιστική και ανθρωπιστική ευημερία των ενδιαφερόμενων πληθυσμών,

Ζ. εκτιμώντας ότι είναι ανάγκη να συνεχιστεί η χορήγηση εξωτερικής βοήθειας για κάποιο διάστημα, δεδομένου ότι λιγότερο από το ένα τρίτο του παλαιστινιακού πληθυσμού είναι σε θέση να καλύψει τις ανάγκες του σε μια νομισματική οικονομία, γεγονός που σημαίνει ότι ένα «ασυνήθιστα» μεγάλο μέρος της παραγωγής πρέπει να συγκεντρωθεί στην προσφορά βασικών αγαθών, γεγονός που με τη σειρά του μειώνει την υπεραξία των επενδύσεων,

Η. υπενθυμίζοντας ότι η συνεισφορά της Ευρωπαϊκής Ένωσης, που συμβάλλει με όλους τους απαραίτητους πόρους που διαθέτει, δεν επαρκεί για να ανοίξει το δρόμο για τη συνεργασία μεταξύ των ενδιαφερόμενων χωρών και των διεθνών και περιφερειακών οργανισμών που ασκούν δραστηριότητα στην αυτόνομη Παλαιστίνη,

Θ. λαμβάνοντας υπόψη ότι οι ειδικοί συμφωνούν σε μεγάλο βαθμό ότι η μέχρι τώρα βοήθεια υπήρξε τμηματική, σκόρπια και αμεθόδευτη, και θεωρώντας ότι πρέπει να καταβληθούν μεγάλες προσπάθειες για τον συντονισμό της βοήθειας τόσο μεταξύ της ΕΕ και άλλων χορηγών, όσο και μεταξύ των επιμέρους κρατών μελών, προκειμένου να εξασφαλισθεί η αδιάλειπτη συνεργασία και να ενισχυθεί η συμπληρωματικότητα μεταξύ των δράσεων,

Ι. υπενθυμίζοντας το τελικό ψήφισμα της Ευρωμεσογειακής Διάσκεψης της Βαρκελώνης (27-28 Νοεμβρίου 1995), όπου οι συμμετέχουσες χώρες (συμπεριλαμβανομένης της Παλαιστίνης) εξέφρασαν τη βούλησή τους να αναπτύξουν στενή συνεργασία,

1. χαιρετίζει την πρωτοβουλία της Επιτροπής για ένα ολοκληρωμένο πρόγραμμα συνδρομής υπέρ ενός αυτονόμου παλαιστινιακού εδάφους όπου θα πρέπει να διασφαλίζεται ο σεβασμός των δικαιωμάτων του ανθρώπου και των θεμελιωδών ελευθεριών και να συνεχιστεί η καταπολέμηση της τρομοκρατίας[semigr ]

2. πιστεύει ότι η βοήθεια πρέπει να έχει ως στόχο να συμβάλει στην βιώσιμη οικονομική και κοινωνική ανάπτυξη και να συντελέσει στην επίτευξη του γενικού σκοπού της ανάπτυξης και εδραίωσης της δημοκρατίας και του κράτους δικαίου. Οι χρηματοδοτούμενες δραστηριότητες πρέπει να εξασφαλίζουν την προβολή των κοινοτικών σχεδίων και προγραμμάτων[semigr ]

3. θεωρεί υψίστης σημασίας τη συμβολή της ΕΕ μέσω του δημοσιονομικού κονδυλίου Β7-705, MEDA για τη δημοκρατία, στις προσπάθειες ανάπτυξης και ορθής λειτουργίας δημοκρατικών θεσμών που να ευνοούν την εξέλιξη της παλαιστινιακής κοινωνίας προς τον πλουραλισμό και τον πολυκομματισμό[semigr ]

4. ευελπιστεί ότι οι πρωτοβουλίες αυτές θα επιτρέψουν τη συνένωση όλων εκείνων των δυνάμεων και των κινήσεων που, μολονότι έχουν διαφορετική άποψη για την ειρηνευτική διαδικασία, απορρίπτουν εντούτοις την τρομοκρατία ως μέσο πολιτικού αγώνα[semigr ]

5. χαιρετίζει το γεγονός ότι η ΕΕ καλύπτει 45% της συνολικής βοήθειας που χορηγείται στην Παλαιστίνη και αποτελεί επομένως τον μεγαλύτερο χορηγό υπέρ της παλαιστινιακής ανάπτυξης, με δεύτερη τη Σαουδική Αραβία (19%) και κατόπιν τις ΗΠΑ (16%) και την Ιαπωνία (8%)[semigr ] πιστεύει ωστόσο ότι θα πρέπει να ενθαρρυνθούν και άλλα αραβικά κράτη να αυξήσουν τη βοήθεια που προσφέρουν, πράγμα που αφενός θα αποτελούσε απτή ένδειξη της από μέρους τους αποδοχής της ειρηνευτικής διαδικασίας και, αφετέρου, θα συνέτεινε στο να αυξηθεί η υποστήριξη που παρέχουν στη διαδικασία αυτή οι κάτοικοι της περιοχής[semigr ]

6. επισημαίνει ότι, αφού τα περισσότερα κράτη που φέρουν σήμερα τη μεγαλύτερη ευθύνη για την ανάπτυξη είναι κράτη μέλη της ΕΕ, είναι λογικό να διαδραματίσει η ΕΕ ιδιαίτερο ρόλο στη συνδρομή των Παλαιστινίων οι οποίοι έχουν τώρα τη δυνατότητα να αποφασίζουν σε μεγαλύτερο βαθμό για την τύχη τους[semigr ]

7. εκτιμά ότι θα πρέπει η ΕΕ να προσφέρει βοήθεια η οποία ενδέχεται να απαιτείται για να διευκολυνθεί η εκτέλεση της μελλοντικής συμφωνίας Ισραηλινών-Παλαιστινίων όσον αφορά το θέμα των οικισμών των Ισραηλινών και των παλαιστινίων προσφύγων[semigr ]

8. φρονεί ότι η οικονομική συνδρομή της ΕΕ υπέρ της Δεξιάς Όχθης και της Λωρίδας της Γάζας πρέπει να συμβάλει στη δημιουργία ενοποιημένης και πολιτικής οντότητας, αλλά θεωρεί ότι οι πιθανότητες επιτυχίας θα αυξηθούν εάν ληφθεί υπόψη ότι σήμερα οι δύο περιφέρειες διαφέρουν οικονομικώς, κοινωνικώς και πολιτικώς και ότι η Γάζα εμφανίζει εμφανίζει χαμηλότερη ανάπτυξη απ´ ό,τι η Δεξιά Όχθη[semigr ]

9. θωρεί ότι κάθε μορφή βοήθειας από την ΕΕ και τα κράτη μέλη προς τα αυτόνομα παλαιστινιακά εδάφη πρέπει να εκλαμβάνεται ως συνεισφορά στην επίτευξη μιας βιώσιμης και σταθερής ειρήνης στη Μέση Ανατολή[semigr ]

10. εκτιμά ότι η ανταλλαγή εμπειριών με ευρωπαίους δημοσιογράφους μπορεί να ενθαρρύνει τη λήψη μέτρων που θα διασφαλίζουν τη νομική και πρακτική προστασία της ελευθερίας των μέσων ενημέρωσης στην Παλαιστίνη (διατάξεις για την ελευθερία λόγου, διαμεσολαβητής για τον Τύπο κτλ.)[semigr ]

11. εκτιμά ότι πρέπει να αυξηθεί η οικονομική ενίσχυση της ΕΕ υπέρ της βελτίωσης των διοικητικών διαρθρώσεων προκειμένου να μπορέσει το αυτόνομο παλαιστινιακό έδαφος να αντιμετωπίσει αποτελεσματικά νέα ζητήματα όπως υγειονομική και ιατρική περίθαλψη[semigr ]

12. θεωρεί αναγκαίο, προκειμένου να διευκολυνθούν οι Παλαιστίνιοι στη αποτελεσματικότερη διαχείριση διεθνούς βοήθειας σημαντικού ύψους, να προβλεφθούν ενισχύσεις για την δημιουργία του απαιτουμένου τεχνικού και δημοσιονομικού μηχανισμού[semigr ] η οργάνωση πρέπει να γίνει με τέτοιον τρόπο ώστε να εξασφαλίζονται η δημοσία ευθύνη και η διαφάνεια - χαρακτηριστικά που θα πρέπει να αποτελούν βασικά στοιχεία της χρηματοδοτικής συνδρομής[semigr ]

13. φρονεί ότι θα πρέπει, στο πνεύμα αυτό, να μελετηθεί το θέμα της δημιουργίας χρηματοδοτικού οργάνου που θα συγκροτηθεί από τις δωρήτριες χώρες ειδικά για το σκοπό αυτό, σε συμφωνία με την Παλαιστινιακή Αρχή[semigr ]

14. ζητεί από την Επιτροπή να καταβάλει μεγαλύτερες προσπάθειες ώστε να ξεπερασθούν τα διοικητικά και θεσμικά εμπόδια και να διευκολυνθεί η ικανότητα απορρόφησης, η ταχεία εκτέλεση, η παρακολούθηση και ο ενδεδειγμένος έλεγχος των προγραμμάτων αναπτυξιακής βοήθειας της ΕΕ υπέρ των Κατεχομένων Εδαφών[semigr ]

15. φρονεί ότι τα διδάγματα που μπορούμε να αποκομίσουμε από την πρόσφατη ιστορία ως προς το θέμα αυτό μας οδηγούν στη σκέψη ότι η Επιτροπή θα πρέπει να μεταβάλει ριζικά τους εσωτερικούς μηχανισμούς της απόφασης, διαχείρισης και εκτέλεσης των δαπανών, προάγοντας την ταχύτητα στη λήψη αποφάσεων και τον ενιαίο χαρακτήρα των εντολών για την εφαρμογή των αποφάσεων[semigr ]

16. θεωρεί ότι η συνδρομή και η χρηματοδότηση με στόχο την ενίσχυση της κοινωνικής υποδομής της διαχειριζόμενης υπό της Παλαιστινιακής Αρχής είναι βασικής σημασίας, καθώς η σημερινή αδυναμία της υποδομής αυτής δημιουργεί μεγάλο χάσμα το οποίο επέτρεψε την παροχή υπηρεσιών από οργανώσεις όπως η Χαμάς που αντιτίθεται στην ειρηνευτική διαδικασία[semigr ]

17. θεωρεί ότι η ΕΕ πρέπει να παράσχει βοήθεια, στον τομέα του οικογενειακού προγραμματισμού, εάν οι Παλαιστινίοι το επιθυμούν[semigr ]

18. ζητεί από την ΕΕ να αυξήσει τη συνδρομή της προς τα πραγματικά λαϊκά κινήματα (ΜΚΟ), μεριμνώντας εκ του σύνεγγυς ώστε να μην καταλήξει η βοήθεια αυτή κατά λάθος σε οργανώσεις της Hamas ή προσκείμενες οργανώσεις[semigr ]

19. θεωρεί ότι, κατά την εφαρμογή προγραμμάτων συνεργασίας στην περιοχή, η Επιτροπή πρέπει να προωθεί εκείνα τα ρεύματα της κοινής γνώμης που ευνούν και υποστηρίζουν την ειρηνευτική διαδικασία, και πρέπει να εξασφαλίζεται ότι δεν θα παρέχεται καμιά βοήθεια σε οργανώσεις που αντιτίθενται στην ειρηνευτική διαδικασία[semigr ]

20. εκτιμά ότι, λόγω των υφιστάμενων δυσχερειών που αντιμετωπίζει η ειρηνευτική διαδικασία, θα ήταν σκόπιμο να ενισχυθεί περαιτέρω η συμμετοχή των άλλων χωρών, και μεταξύ άλλων της ΕΕ, στη βοήθεια για την ανάπτυξη της του αυτόνομου παλαιστινιακού εδάφους.

21. τονίζει ότι οι δύο πρωταρχικοί στόχοι της ΕΕ πρέπει να είναι να βοηθήσει τον δημόσιο και ιδιωτικό τομέα των Παλαιστινίων ώστε να δημιουργήσουν το ταχύτερο αφενός θέσεις απασχόλησης - με τη δημιουργία βιομηχανικών πάρκων (60% του ενεργού πληθυσμού στη Λωρίδα της Γάζας είναι άνεργοι), και, αφετέρου, νομικό πλαίσιο και σύγχρονη υλική υποδομή ώστε να διευκολυνθεί η αποτελεσματική λειτουργία της οικονομίας (ύδρευση, τηλεπικοινωνίες, οδικά και σιδηροδρομικά δίκτυα, ηλεκτροδότηση)[semigr ]

22. θεωρεί σημαντικό οι δημοκρατικές χώρες να υπογραμμίσουν ρητά στο παλαιστινιακό αυτόνομο έδαφος ότι ένα δημοκρατικό κράτος δικαίου δεν μπορεί να επιτρέπει σε καμία περίπτωση τις παραβιάσεις των δικαιωμάτων, όσο «ασυνήθιστη» κι αν είναι η κατάσταση[semigr ]

23. εκφράζει την άποψη ότι η οικονομική ενίσχυση εκ μέρους της ΕΕ θα πρέπει να χορηγηθεί κατά κύριο λόγο για την προώθηση της απασχόλησης στο αυτόνομο παλαιστινιακό έδαφος και ότι δεν θα πρέπει να έχει αποκλειστικά και μόνο χαρακτήρα μακροπρόθεσμης ενίσχυσης αλλά συγχρόνως και βραχυπρόθεσμης βοήθειας, έχοντας υπόψη την υψηλή ανεργία και την επισφαλή οικονομική κατάσταση των Παλαιστινίων[semigr ]

24. θεωρεί ότι το οικονομικό πρωτόκολλο μεταξύ Ισραήλ και ΟΑΠ, που υπεγράφη στις 29 Απριλίου 1994 στο Παρίσι, αίρει τους σημαντικότερους περιορισμούς και τις ασυμμετρίες που χαρακτήριζαν την οικονομία των κατεχομένων εδαφών, και υπογραμμίζει επ'αυτού ότι η μεταβίβαση οικονομικών αρμοδιοτήτων στην Παλαιστινιακή Αρχή αποτελεί σημείο εκκίνησης για την αναπτυξιακή διαδικασία σε αυτόνομη βάση[semigr ]

25. θεωρεί ωστόσο απαραίτητο να εξαλειφθούν το ταχύτερο οι εναπομείνασες διοικητικές και διαρθρωτικές στρεβλώσεις που παραβλάπτουν την ανταγωνιστικότητα των παλαιστινιακών επιχειρήσεων στα κατεχόμενα[semigr ]

26. εκτιμά ότι η οικονομική συνδρομή της ΕΕ πρέπει να επικεντρωθεί στην ανάπτυξη αποτελεσματικών κοινωνικών υπηρεσιών που απειλούνται λόγω έλλειψης πόρων και ότι η ΕΕ πρέπει επίσης να συνδράμει τις πιο μειονεκτούσες κοινωνικές ομάδες όπως λ.χ. τα άτομα με ειδικές ανάγκες και τους πνευματικά καθυστερημένους ανθρώπους[semigr ]

27. επισημαίνει ότι παρά το γεγονός ότι η ΕΕ ήδη παρέχει στα βασικά γεωργικά προϊόντα των παλαιστινίων ελεύθερη ή προτιμησιακή πρόσβαση, και παρά το ό τι οι βιομηχανίες έχουν ελεύθερη πρόσβαση, δεν παρατηρούνται ωστόσο σημαντικές εμπορικές ροές προς την ΕΕ[semigr ] φρονεί επομένως ότι θα πρέπει να εξετασθεί η δυνατότητα ενίσχυσης και επέκτασης των υφισταμένων παραχωρήσεων και να ενθαρρυνθούν οι άλλες βιομηχανικές χώρες να πράξουν το ίδιο[semigr ]

28. εκτιμά ότι η ΕΕ πρέπει να αγωνιστεί για την αύξηση των εμπορικών παραχωρήσεων προς τα γεωργικά προϊόντα των Παλαιστινίων η καλλιέργεια των οποίων πραγματοποιείται υπό ιδιαίτερες συνθήκες, όπως λ.χ. κομμένα άνθη και φράουλες[semigr ]

29. τονίζει την έλλειψη εμπορικής πολιτικής για την ρύθμιση της ανταγωνιστικής συμπεριφοράς, και την ανικανότητα προαγωγής στρατηγικών βιομηχανικής ανάπτυξης όπως η προώθηση των εξαγωγών. Η Επιτροπή θα πρέπει επομένως να λάβει μέτρα για να παράσχει τεχνογνωσία στους τομείς αυτούς[semigr ]

30. φρονεί ότι η ΕΕ πρέπει να συμβάλει στην κατασκευή λιμένος και αερολιμένος, δεδομένου ότι η έλλειψή τους αποτελεί εμπόδιο στη διαφοροποίηση των αγορών για τις παλαιστινιακές εξαγωγές και περιορίζει την επιλογή των εισαγωγών[semigr ]

31. επισημαίνει ότι η ισότητα αποτελεί ένα από τα θεμελιώδη δικαιώματα του ανθρώπου και, συνεπώς, κάθε βοήθεια προς το αυτόνομο παλαιστινιακό έδαφος πρέπει να περιλαμβάνει την πτυχή της ισότητας. Οι ΜΚΟ που ασχολούνται με την ισότητα πρέπει να ενισχύσουν τη συνεργασία με τις αντίστοιχες οργανώσεις στα αυτόνομα παλαινιστιακά εδάφη[semigr ]

32. επισημαίνει ότι η αναπτυξιακή πολιτική της Παλαιστίνης «πρέπει να είναι έργο του παλαιστινιακού λαού» και όχι μια πολιτική επιβληθείσα από το εξωτερικό[semigr ]

33. εκτιμά ότι οι απαιτήσεις περί δημοσιονομικής ισορροπίας δεν πρέπει να αποτελούν εμπόδιο για τις δραστηριότητες κοινωνικής δραστηριοποίησης και πολιτικής ασφαλείας των παλαιστινιακών αρχών[semigr ]

34. επισημαίνει ότι η περιοριστική και δογματική ιδεολογία δεν πρέπει να εμποδίζει την ενίσχυση των δικαιωμάτων του προσωπικού του δημόσιου τομέα της Παλαιστίνης, απαραίτητη από κοινωνική άποψη και για λόγους ασφαλείας[semigr ]

35. επισημαίνει ότι, ως προς τον προϋπολογισμό της ΕΕ, η οικονομική συνδρομή υπέρ της Δυτικής Όχθης και της Λωρίδας της Γάζας μπορεί να χρηματοδοτηθεί από διάφορα δημοσιονομικά κονδύλια, και φρονεί ότι η Επιτροπή πρέπει να εξασφαλίσει τη συμπληρωματικότητα της βοήθειας αυτής[semigr ]

36. πιστεύει ότι πρέπει να εξετασθεί η δυνατότητα επιδότησης των επιτοκίων ΕΤΕ με συνεισφορά από τον κοινοτικό προϋπολογισμό[semigr ]

37. εκτιμά ότι η εναλλακτική πρόταση της Επιτροπής στο τομέα της πολιτικής μεταφορών πρέπει να επικεντρώνεται:

α) στη σύναψη διμερών συμφωνιών με την ΕΕ και άλλες βιομηχανικές τρίτες χώρες, για να ανοίξουν τις αγορές τους στα παλαιστινιακά προϊόντα[semigr ]

β) στην περιφερειακή συνεργασία στον τομέα των μεταφορών, της υδροδότησης και της ενέργειας[semigr ]

γ) στη δημιουργία επιχειρηματικού κλίματος που να ενθαρρύνει τις ιδιωτικές επενδύσεις

δ) στην ασφαλιστική κάλυψη (επανασφάλιση) των επενδυτικών κινδύνων

38. τονίζει ότι οι διμερείς σχέσεις μεταξύ ΕΕ και Δυτικής Όχθης/Λωρίδας της γάζας πρέπει να προωθηθούν με:

- την υποστήριξη των εδαφών ως μερών που μετέχουν πλήρως στην πολιτική για τη δημιουργία Ευρω-Μεσογειακής εταιρικής σχέσης[semigr ]

- την επισημοποίηση των διμερών σχέσεων με τη σύναψη Προσωρινής Συμφωνίας ενόψει - όταν το επιτρέψουν οι διεθνείς συνθήκες - της σύναψης Μεσογειακής Συμφωνίας Συνδέσεως που πρέπει να σέβεται την Ισραηλο- Παλαιστινιακή Συμφωνία του Όσλο του 1993[semigr ]

39. καλεί την Επιτροπή να υποστηρίξει οικονομικά τα σχέδια που αποσκοπούν στη δημιουργία της υποδομής μεταφορών, εντός των Εδαφών και προς το εξωτερικό, που είναι απαραίτητη για να προωθηθεί η παλαιστινιακή αυτονομία και η οικονομική ανάπτυξη των Εδαφών[semigr ]

40. χαιρετίζει τη δημιουργία του Παλαιστινιακού Ενεργειακού Κέντρου, και πιστεύει ότι πρέπει να ενθαρρυνθούν οι συνομιλίες με τις Αρχές γειτονικών χωρών ενόψει της δημιουργίας περιφερειακού ενεργειακού κέντρου για τη Μέση Ανατολή[semigr ]

41. έχει επίγνωση της στρατηγικής σημασίας που ενέχει η διαχείριση των υδάτινων πόρων της περιοχής, τόσο σε πολιτικό όσο και σε τεχνικό επίπεδο, και καλεί επομένως της Επιτροπή να προαγάγει τη μελέτη και την εφαρμογή κοινών σχεδίων στον τομέα αυτόν[semigr ]

42. εκτιμά ότι η ΕΕ πρέπει να είναι διατεθειμένη να παράσχει βοήθεια σε εγκαταστάσεις αφαλάτωσης με την προϋπόθεση όμως ότι λειτουργούν κάνοντας χρήση ήδη υφιστάμενων ή ανανεώσιμων πηγών ενέργειας και ότι δεν προωθούν τις επενδύσεις στην πυρηνική ενέργεια[semigr ]

43. εκτιμά ότι η ΕΕ πρέπει να χορηγήσει ενεργό τεχνική βοήθεια για την ανάπτυξη εναλλακτικών πηγών ενέργειας, και ιδίως της ηλιακής ενέργειας, και να συμβάλει με τον τρόπο αυτό να αποφευχθεί κάθε επένδυση στην πυρηνική ενέργεια[semigr ]

44. τονίζει ότι έχει επιτακτική σημασία για την ΕΕ και τους άλλους χορηγούς να δεχθούν την ανάγκη κατασκευής νέων αποχετευτικών συστημάτων ως τομέα προτεραιότητας της τεχνικής συνδρομής που παρέχουν, και υπογραμμίζει ότι η συνεργασία για την ολοκληρωμένη διαχείριση των υδάτινων πόρων και η αξιοποίηση των πόρων λαμβανομένης υπόψη της βιώσιμης ανάπτυξης πρέπει να αποτελούν μείζονα στόχο της εταιρικής σχέσης ΕΕ-Μεσογείου[semigr ]

45. υπογραμμίζει ότι η βοήθεια της ΕΕ στο αυτόνομο παλαιστινιακό έδαφος και οι σχετικές δραστηριότητές της πρέπει να συνοδεύονται πάντα από περιβαλλοντική πτυχή, δηλαδή μεταξύ άλλων από περιβαλλοντικά κριτήρια που θα πρέπει να σέβονται οι παλαιστινιακές αρχές στις στρατηγικές και τα προγράμματα δράσης τους για το μέλλον του αυτονόμου παλαιστινιακού εδάφους[semigr ]

46. ζητεί από την ΕΕ, τα κράτη μέλη και άλλες περιβαλλοντικές οργανώσεις να βοηθήσουν την Παλαιστίνη, πρσφέροντας τεχνογνωσία ή πείρα, να αποφύγει την επανάληψη των περιβαλλοντικών λαθών που έκαναν άλλες βιομηχανικές χώρες[semigr ]

47. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, καθώς και στον Πρόεδρο της Παλαιστινιακής Αρχής και στην ισραηλινή κυβέρνηση.